**ДО**

**ОБЩИНСКИ СЪВЕТ РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Oдобряване на план-сметката за разходите по дейностите, които ще се финансират през 2025 г. от приходите на таксата за битови отпадъци и определяне размера на таксата за 2025 г.

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

На основание чл. 66, ал. 3, т. 1 от Закон за местните данъци и такси и чл. 14, ал. 1 от Наредба № 16 за определянето и администрирането на местните такси, цени на услуги и права на територията на Община Русе, предлагаме на Вашето внимание План-сметката за дейности по чл. 66 от Закона за местните данъци – Приложение № 1 към настоящото предложение.

План-сметката е изготвена в съответствие с нормативните изисквания, по образец и ред, определени с Наредба за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща таксата за битови отпадъци и за начина на изчисляване размера на таксата при прилагане на основите, предвидени в Закона за местните данъци и такси, одобрена с Постановление № 93/04.04.2024 г. на Министерския съвет, като същата включва в подробен вид всички относими за календарната година разходи на общината за извършване на дейностите по предоставяне на услугите по чл. 62 от Закона за местните данъци и такси, по източници на финансиране. В план-сметката са включени и разходите за данък върху добавената стойност, за който не е налице право на приспадане на данъчен кредит по смисъла на Закона за данък върху добавената стойност.

Във връзка с изложените показатели в разходната част на План-сметката за дейности по чл. 66 от Закона за местните данъци и такси следва извода, че при прилагане на действащите размери на компонентите от таксата за битови отпадъци се формира недостиг в размер на близо 8 милиона лева.

Съгласно чл. 14 от Наредба № 16 за определянето и администрирането на местните такси, цени на услуги и права на територията на Община Русе *(Наредба № 16)*, таксата се определя в годишен размер за всяко населено място с решение на Общинския съвет въз основа на одобрена План-сметка за дейности по чл. 66 от ЗМДТ за всяка дейност, включваща необходимите разходи за:

- осигуряване на съдове за съхраняване на битовите отпадъци- контейнери, кофи и други;

- събиране на битовите отпадъци и транспортирането им до депата или други инсталации и съоръжения за обезвреждането им;

- проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл.60, ал.2 и чл.64, ал.1от Закона за управление на отпадъците;

- почистване на уличните платна, площадите, алеите, парковите и другите територии от населените места, предназначени за обществено ползване.

Съответно размерът на таксата се определя като сбор от определените с Решение № 44, прието с Протокол № 4 от 29.12.2011 г. на Общински съвет Русе промили за: сметосъбиране и сметоизвозване; обществена хигиена и обезвреждане на битови отпадъци, като промилите са определени в раличен размер за жилищните и за нежилищните имоти.

В тази връзка законът (чл. 8 от Закона за местните данъци и такси) дефинира и принципите, които трябва да се спазват при определяне размера на такса „битови отпадъци“, които са:

1. **възстановяване на пълните разходи на общината по предоставяне на услугата**;

2. създаване на условия за разширяване на предлаганите услуги и повишаване на тяхното качество;

3. постигане на по-голяма справедливост при определяне и заплащане на местните такси.

Независимо от обстоятелството, че таксата за битови отпадъци би следвало да включва необходимите разходи за изпълнение на дейностите изброени в чл. 14 от Наредба № 16, размерите ѝ не са променяни от 2012 г., като същевременно **коренно са се изменили обстоятелствата имащи значение за нейното формиране.**

Основните компоненти, формиращи стойността на услугите, включени в План-сметка за дейности по чл. 66 от ЗМДТ са нивата на минималната работна заплата, като на общо основание следва да се отчетат и инфлационните процеси. Така за отчетения период минималната работната заплата се е увеличила близо три пъти и половина *(фиг.1)*, а инфлацията считано от януари 2024 г. е повече от 46% *(фиг. 2)*.

* За последното десетилетие се наложиха нови стандарти за управление на отпадъците, насочени към намаляване на негативното въздействие върху околната среда. За да отговорят на изискванията на Европейския съюз и националните екологични стандарти, общините трябваше да инвестират в модернизация на системите за отпадъци. Именно с оглед спазването на наложените екологични стандарти, считано от 2021 г. Община Русе възлага на външен изпълнител услугите по **предварително третиране на смесени битови отпадъци** включващи: сепариране, рециклиране, транспортиране, оползотворяване (термично или чрез други методи за оползотворяване) и предаване за обезвреждане на отпадъци. В изпълнението на посочената услуга с включват дейности по:

*- ръчно и/или механично сортиране с цел отделяне на рециклируемите фракции на хартия и картон, стъкло, пластмаса и метали от домакинствата и подобни отпадъци от други източници,*

*- сепариране на битови отпадъци от организираното сметосъбиране на общините, инертни материали, предимно земна маса и пясък,*

*- третиране на битови отпадъци, с цел получаване на рециклируема и оползотворяема фракция, посредством инсталация (наета, собственост на Изпълнителя или ползвана на други правно основание), с което да се обезпечи нормалното екологосъобразно функциониране на Регионално депо Русе*

*- отделяне на отпадъци с висока калоричност, подходящи за производството на твърди горива RDF, които следва да се транспортират и оползотворяват извън територията на община Русе, Сливо поле, Тутракан и Ветово.*

Крайната цел на обществената поръчка е да допринесе за изпълнение на изискванията на Българското и Европейското законодателство в областта на управление на отпадъците и за постигането на определени конкретни резултати на местно ниво в Регион Русе по отношение на:

*- Достигане на по-високо ниво на управление на отпадъците в региона, съгласно йерархията при управлението им, заложена в ЗУО и подзаконовите нормативни актове по прилагането му;*

*- Изпълнение на целите на Общините Русе, Сливо поле, Тутракан и Ветово по чл. 31 (1), т. 3 от ЗУО (свързани с подготовка за повторна употреба и рециклиране на отпадъчни материали, включващи най-малко хартия и картон, метал, пластмаса и стъкло) в сроковете за поетапно постигане определени в § 15 от преходните и заключителни разпоредби на ЗУО;*

*- Извличане на полезна суровина от смесения битов отпадък и предаването й за оползотворяване.*

*- Намаляване на количествата отпадъци, оставащи за обезвреждане, съответно по-ниски разходи по експлоатация на регионалното депо и намаляване на вредното въздействие на депонираните отпадъци върху околната среда*

*- Удължаване експлоатационния срок на регионалното депо и спестяване за общините на финансови средства от обезпечения по чл. 60 и отчисления по чл. 64 от ЗУО.*

Изпълнението на посочените дейности по предварително третиране и към настоящия момент не е отразявано в размера на таксата.

* Следва да се посочи, че считано от 2025 г. се очаква и стартирането на експлоатацията на **Анаеробна инсталация и система за разделно събиране и извозване на биоразградими отпадъци от територията на Регион Русе**. Дейността е възложена на външен изпълнител и включва изпълнението на следните дейности:

*1. Събиране и транспортиране на биоразградими отпадъци от територията на населените места от общините Русе, Иваново, Сливо поле, Тутракан и Ветово;*

*2. Приемане и предварително третиране на биоразградими отпадъци, събрани при източника в Анаеробна инсталация за разделно събрани биоразградими отпадъци;*

*3. Анаеробно третиране на биораградими отпадъци и производство на биогаз;*

*4. Компостиране на биоразградими отпадъци;*

Предвижда се с изпълнението на дейността да се осигури съответствие с нормативните изисквания от една страна за разделно събиране и транспортиране на биоразградимите отпадъци, а от друга за третиране на отпадъците, които са образувани на територията на общините от РСУО-Русе, с цел намаляване на количеството депонирани биоразградими битови отпадъци. Предвижда се общините от Регион Русе да плащат на изпълнителя ако разходите му са по-големи от приходите + максимум 4 % печалба (възвръщаемост). Този разход също следва да бъде отразен при формиране на размера на таксата битови отпадъци.

* По отношение на дейностите, свързани с поддържането на **обществената хигиена** през 2020 г. за първи път е поставено изискване към участниците да подсигурят техника за осъществяване дейностите, да е с нива на емисии на газове минимум Стандарт Евро IV, с изключение на камионите цистерни- стандарт минимум Евро III. **През 2024 г. изискването за техниката е увеличено като изисканата от изпълнителя техниката е с нива на емисии на газове минимум Стандарт Евро V.** По този начин са съобразени екологичните стандарти и е подобрено качеството на предоставената услуга, което съответно води и до увеличаване на цените за изпълнение на услугите. Това увеличение не е отразявано с промяна на размера на таксата битови отпадъци.
* Също така, като част от дейностите по поддържане на чистотата на града през годините драстично е увеличен броя на кошчетата, като от близо 300 през 2012 г., към настоящия момент са повече от 1300.
* Следва да се отбележи, че по отношение на **населените места в Община Русе** (извън град Русе) също се формира недостиг като облогът е в пъти по-нисък от необходимите разходи за изпълнение на дейностите, свързани с такса битови отпадъци, което се дължи основно на високата цена за сметосъбиане и сметоизвозване в по-отдалечените населени места. Конкретните разлики са посочени в табличен вид, както следва:

|  |  |  |
| --- | --- | --- |
| населено място | облог за 2024 г. | Разходи по План-сметка за 2025 г. |
| Басарбово | 98 436 лв. | 185 115 лв. |
| Бъзън | 83 576 лв. | 185 507 лв. |
| Долно Абланово | 38 626 лв. | 119 657 лв. |
| Мартен | 347 588 лв. | 504 749 лв. |
| Николово | 134 047 лв. | 356 487 лв. |
| Ново Село | 105 770 лв. | 143 765 лв. |
| Просена | 38 427 лв. | 100 173 лв. |
| Сандрово | 87 840 лв. | 226 798 лв. |
| Семерджиево | 48 926 лв. | 142 642 лв. |
| Тетово | 115 779 лв. | 223 766 лв. |
| Хотанца | 22 849 лв. | 88 499 лв. |
| Червена Вода | 110 601 лв. | 214 697 лв. |
| Ястребово | 15 859 лв. | 61 743 лв. |

***От изложеното се налага изводът, че без корекция на таксата за битови отпадъци, натоварването върху бюджета на общината става все по-голямо, което затруднява поддържането на услугата на необходимото ниво и допълнително лишава бюджета от възможността за финансиране на други дейности и услуги, включително капиталови разходи.***

* Увеличаването на таксата за битови отпадъци ще допринесе за балансирането на общинския бюджет, като покрие дължимите разходи и позволи на общината да поддържа адекватно ниво на другите услуги.
* Същевремено при недостатъчно финансиране, могат да се създадат предпоставки за трудности с навременното и качествено изпълнение на услугите.

Тук следва да се посочи, че ***при сегашното разпределение на таксата между жилищни и нежилищни имоти се наблюдава ясна диспропорция, като основната тежест се разпределя върху нежилищните имоти, което е социално несправедливо.***

Голяма част от публичните услуги като сметоизвозване, поддържане на уличната мрежа, обществени паркове и зелени площи, канализация и улично осветление – се ползват предимно от хората, които живеят в общината, а не от фирмите или нежилищните имоти. Жилищните имоти представляват основната част от населението, което пряко и ежедневно използва тези услуги, което води до значителни разходи за общината.

Въпреки че жилищните имоти обикновено са с по-ниска стойност от тези с търговско предназначение, броят на домакинствата, ползващи общински услуги, е значително по-голям от този на нежилищните обекти. Увеличаването на тежестта за жилищни имоти ще разпредели по-справедливо тежестта на разходите за общински услуги между всички, които ползват тези услуги.

Докато нежилищните имоти – особено тези, които се ползват за търговски цели – също оказват влияние върху общинските ресурси, то те обикновено са с по-малък брой ползватели, сравнен с жилищните имоти. Така например една счетоводна кантора или проектантско бюро, в което работят 2-3 души заплаща в пъти по-висока такса от жилищен имот със същата площ, макар количеството произведени битови отпадъци да е в пъти по-малко.

Поемането на по-голяма тежест от настоящата от жилищните имоти е в съответствие с принципа „замърсителят плаща“, като следва да се отчете, че основният принцип на социалната справедливост е ***разходите за обществени услуги да бъдат разпределени съобразно ползата и натоварването, което различните типове имоти и собственици оказват върху инфраструктурата и ресурсите на общината.***

В контекста на принципа за социална справедливост следва да се посочи, че търговците са обект на по-строги екологични изисквания. Заведения за хранене и хотели, например, са задължени да спазват специфични регулации за управлението на отпадъците. Големите търговски центрове и производствените предприятия ще могат да сключват договори с лицензирани компании за специализиран транспорт и третиране на отпадъците, с което да се освободят от заплащане на част от таксата, поради обстоятелството, че не използват услугите в пълен обем.

Като косвени ефекти от увеличаването на размера на таксата битови отпадъци за физическите лица могат да се посочат и следните аспекти:

* Преразпределението на тежестта на таксите, при което жилищните имоти поемат по-голям дял, може да подпомогне общината в покриването на разходите за подобряване на социалната и техническа инфраструктура, която обслужва най-голям брой хора.
* По-високата такса за битови отпадъци може да служи като стимул за домакинствата да намалят генерираното количество отпадъци чрез разделно събиране и рециклиране, което от своя страна да допринесе за намаляване на количествата битови отпадъци и респективно – намаляване на разходите.
* Увеличаването на таксата за юридическите лица косвено би имало отражение към покачването на цените на предоставяните от тях стоки и услуги, съответно „тежестта“ отново би се поела от гражданите.

**По-подробният анализ на планираните разходи в План-сметка за дейности по чл. 66 от ЗМДТ, налага следните изводи:**

I. **ЗА ГРАД РУСЕ**

Към настоящия момент разходите за услугите се разпределят между отделните компоненти, както следва:

При така посоченото разпределение, приходите се формират в съотношение над 61% от нежилищните имоти и 39% от жилищните имоти.

Разгледани самостоятелно отделните компоненти показват следните отношения:

1. Видно от посоченото ясно се очертава, че при сегашните размери на таксата, най-голяма е диспропорцията в компонент **„обезвреждане на битови отпадъци“** *(Съгласно План-сметката за дейности по чл. 66 от ЗМДТ за 2025 г****. „Третиране на битови отпадъци в съоръжения и инсталаци“****):*

Съгласно действащите размери на таксата за посоченият коефициент са определени следните промили:

За жилищни имоти – 0,27

За нежилищни имоти – 0,82

Както вече беше посочено по-горе в размера на таксата за този компонент към настоящия момент не са били включени разходите за предварително третиране на отпадъците, а е налице и необходимост от включване в разходната част и на евентуални компенсации за оператора на Анаеробната инсталация.

Що се касае до същността на включените в този компонент услуги, следва да се посочи, че не са налице различия в начина и условията за предоставяне на услугата, нито в нейната добавена стойност по отношение на жилищните и нежилищните имоти, с оглед което с цел повишаване на обезпечеността на услугата в съответствие с чл. 8 от ЗМДТ считам, че следва при запазване на промила за нежилищните имоти да се определи **промил за жилищните имоти, който да е съответен, а именно 0,82.**

При прилагане на предложеното решение ще се увеличи общият дял на финансирането от жилищните имоти, което предполага, че тежестта ще бъде разпределена между повече, съответно натоварването за всяко конкретно лице ще бъде увеличено във възможно най-ниски размери.

При прилагане на предложената промяна ще се постигне следното съотношение:

1. Компонент **„обществена хигиена***“* *(Съгласно План-сметката за дейности по чл. 66 от ЗМДТ за 2025 г.* ***„Поддържане на чистота на териториите за обществено ползване в населените места и селищните образувания“****):*

Видно от представената План-сметка за дейности по чл. 66 от ЗМДТ при запазване на сегашното съотношение се прогнозира финансиране от други източници в размер на над 2,5 милиона лева.

Съгласно действащите размери на таксата за посоченият коефициент са определени следните промили:

За жилищни имоти – 0,66

За нежилищни имоти – 2,00

Както вече беше посочено по-горе в размера на таксата за този компонент към настоящия момент не са били отчитани повишенията в цените за изпълнение на дейностите, които формират разходите. В допълнение следва да се посочи, че в разходите по този компонент се включват и дейностите по почистване на нерегламентирани сметища, за формирането на които основен принос има дейността на юридическите лица – търговци.

Именно с оглед горното предлагам промилите да бъдат увеличени пропорционално с 0,38 промила, съответно:

**За жилищни имоти – 1,04**

**За нежилищни имоти – 2,38**

Що се касае до характера на услугата която е свързана с поддържане на обществените площи за общо ползване следва да се приеме, че дейсностите, които се обезпечават от този компонент на таксата, са в по голяма степен в полза на юридическите лица (които в по-голяма степен са собственици на нежилищни имоти), макар и косвено. Така например в централните градски части и по основните пътни артерии, където в по-голяма степен се концетрират дейностите по обществена хигиена са разположени в по-голямата си част търговски обекти, които генерират отпадъци както пряко чрез дейността си, така и косвено – чрез посетителите си. В тази връзка, в съответствие с принципа за социална справедливост е промилът за нежилищни имоти да бъде по-висок, като увеличението, наложено от повишаването на стойността на услугите, да бъде поето и от двете категории имоти.

При прилагане на предложената промяна ще се постигне следното съотношение:


1. Що се отнася до компонент **„сметосъбиране и сметоизвозване“** *(Съгласно План-сметката за дейности по чл. 66 от ЗМДТ за 2025 г.* ***„Събиране и транспортиране на битови отпадъци до съоръжения и инсталации за тяхното третиране“****)* предлагам промилът за жилищните имоти да остане непроменен – а именно 0,45. Що се касае до нежилищните имоти, за които сега определеният промил е в размер на 1,38 следва да бъдат отчетени следните обстоятелства:

* Към настоящия момент така определеният промил за нежилищни имоти е три пъти по-висок от този за жилищните, което не е оправдано с приноса към формирането на общото количество битови отпадъци.
* Доколкото не са налице различия в начина и условията за предоставяне на услугата, нито в нейната добавена стойност по отношение на жилищните и нежилищните имоти считам, че следва да бъдат предприети действия по поетапно изравняване на промилите за жилищни и нежилищни имоти.

В тази връзка следва да се отчете и обстоятелството, че всяко увеличение следва да се подчинява и на принципите за социална поносимост. Доколкото се предлага увеличение за жилищните имоти по другите два компонента и предвид по-добрата обезпеченост на таксата по този компонент, предлагам да не извършва промяна на определеният промил за този коефициент, като същият остане в размер на 0,45 промила.

Що се отнася до нежилищните имоти, доколкото по изложените по-горе съображения увеличение на общия размер на таксата за битови отпадъци не може да бъде мотивирано от обективните обстоятелства, и с оглед необходимостта от поетапно изравняване на тежестта между жилищни и нежилищни имоти, предлагам увеличението в размер на 0.38 промила в компонент „обществена хигиена“ да бъде компенсирано в общия размер, чрез намаляване на промила по компонент „сметосъбиране и сметоизвозване“ със същата стойност, а именно като размерът му бъде определен на 1 промил.

При прилагане на предложената промяна ще се постигне следното съотношение:



В обобщение при приемане на така направеното предложение разходите ще бъдат обезпечени, както следва:

II. **По отношение на другите населени места в Община Русе**

Както вече беше посочено по-горе е налице **отчетлива диспропорция между разходите за изпълнение на услугите, обезпечени от таксата „битови отпадъци“ и размера ѝ.**

От посоченото горе е видно, че общият процент дофинансиране от други източници на План-сметката за град Русе е в размер на около 21 %, в тази връзка и с оглед равноправното третиране на гражданите в Община Русе, предлагам и за другите населени места да се приложи предварително дофинансиране на дейностите по план-сметката в размер на 25%, а за селата с под 600 регистрирани партиди (Долно Абланово, Просена, Хотаца и Ястребово) – в размер на 50 %. По този начин делът на приноса на обществото ще се отрази в еднаква степен за всички населени места, а населените места с най-малко население няма да се окажат в ситуация на увеличаване размера на таксата до непосилни за тях размери.

Същевременно, предвид изложеното и по-горе, следва да се отчете и обстоятелството, че приносът на жилищните имоти във формирането на битовия отпадък е значително по-висок, от този на нежилищните имоти, като съответно и техният брой е значително по-висок от този на нежилищните имоти. В тази връзка, считам, че е социално справедливо допълнителната тежест да бъде отразена върху жилищните имоти.

При прилагането на предложеното решение се очератават следните финансови показатели:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Населено място | Жилищни имоти  (бр.) | Не -жилищни имоти  (бр.) | облог за 2024 г.  (лв.) | облог от жилищни имоти за 2024 г.  (лв.) | облог от нежилищни имоти за 2024 г.  (лв.) | План-сметка 2025  (лв.) | финансиране от бюджет 2025 - 25% | облог от жилищни имоти за 2025 г.  (лв.) | промил жилищни имоти за 2024 г. | **промил жилищни имоти**  **за 2025 г.** |
| **Басарбово** | 1211 | 76 | 98 436 | 66 930 | 31 506 | 185 115 | 46 278,75 | 107 329 | 6,9 | **11,06** |
| **Бъзън** | 879 | 109 | 83 576 | 60 335 | 23 241 | 185 507 | 46 376,75 | 115 888 | 7,71 | **14,81** |
| **Долно Абланово** | 450 | 52 | 38 626 | 26 904 | 11 721 | 119 657 | 59 828 | 48 020 | 14,72 | **26,27** |
| **Мартен** | 2156 | 323 | 347 588 | 121 445 | 226 142 | 504 749 | 126 187,25 | 152 419 | 5,64 | **7,08** |
| **Николово** | 2930 | 359 | 134 047 | 93 649 | 40 398 | 356 487 | 89 121,75 | 226 967 | 4,72 | **11,44** |
| **Ново село** | 1054 | 109 | 105 770 | 80 759 | 25 011 | 143 765 | 35 941,25 | 82 811 | 8,05 | **8,25** |
| **Просена** | 508 | 138 | 38 427 | 31 749 | 6 678 | 100 173 | 50 086,50 | 43 408,50 | 15,18 | **20,75** |
| **Сандрово** | 1039 | 117 | 87 840 | 61 205 | 26 634 | 226 798 | 56 699,50 | 143 464 | 5,75 | **13,48** |
| **Семерджиево** | 616 | 65 | 48 926 | 42 467 | 6 458 | 142 642 | 35 660,50 | 100 522 | 7,94 | **18,79** |
| **Тетово** | 1489 | 146 | 115 779 | 90 413 | 25 365 | 223 766 | 55 941,50 | 142 459 | 6,56 | **10,59** |
| **Хотанца** | 314 | 33 | 22 849 | 19 681 | 3 167 | 88 499 | 44 249 | 41 083 | 15,18 | **31,68** |
| **Червена вода** | 1843 | 191 | 110 601 | 60 148 | 50 452 | 214 697 | 53 674,25 | 110 569 | 3,45 | **6,34** |
| **Ястребово** | 212 | 38 | 15 859 | 12 592 | 3 266 | 61 743 | 30 871,50 | 27 605,50 | 15,18 | **33,27** |

Що се касае до разпределението на тежестта между отделните комппоненти следва да бъдат взети предвид естеството и вида на предоставяните услуги, както и икономическите обстоятелства по предоставянето на конкретните услуги и тяхната себестойност.

* По отношение на дейностите, свързани с депониране и третиране на отпадъците в пълна степен важи изложеното по-горе, доколкото дейностите по предварително третиране и оперирането на Анаеробната инсталация се изпълняват еднакво за всички населени места в общината.
* За дейностите по сметосъбиране и сметоизвозване следва да се посочи, че предвид отдалечеността на населените места от инсталациите за третиране на отпадъци, услугата е с висока себестойност.

За всички населени места събирането на битови отпадъци и транспортирането им до инсталация за третиране на отпадъци се извършва с индивидуални курсове на сметосъбиращите автомобили. В изпълнението на услугата се включва и задължението на изпълнителя да осигури всички необходими фабрично нови съдове с вместимост 1,1 м3 и 0,120 м3 за събиране и съхраняване на отпадъците за своя сметка, както и да снабдии същите с чип за идентификация, позволяващ записване на данни с информация за населените места.

Предвид значителното подобряване на услугата, което основно касае жилищните имоти, за които са осигурени индивидуални съдове за отпадъци, в съответствие с принципа за социална справедливост предлагам при запазване на съществуващото съотношение между компоненти "Събиране и транспортиране на битови отпадъци до съоръжения и инсталации за тяхното третиране" и "Третиране на битови отпадъци в съоръжения и инсталации" същите да бъдат увеличени до покриване на размерите посочени по-горе, а тежестта на компонент "Поддържане на чистотата на териториите за обществено ползване в населените места и селищните образувания в Общината" се запази в съществуващите размери.

**Предлагам конкретните промили за населените места да бъдат определени, както следва:**

|  |  |  |  |  |
| --- | --- | --- | --- | --- |
|  | Общ промил за жилищни имоти за 2025 г. | Промил за "Поддържане на чистотата ... "  *(запазва се)* | Промил "Събиране и транспортиране на БО" | Промил "Третиране на БО ..." |
| **Басарбово** | 11,06 | 1,3 | 6,73 | 3,03 |
| **Бъзън** | 14,81 | 1,29 | 9,33 | 4,19 |
| **Долно Абланово** | 26,27 | 8,55 | 14,44 | 3,28 |
| **Мартен** | 7,08 | 0,82 | 4,26 | 2 |
| **Николово** | 11,44 | 1 | 7,15 | 3,29 |
| **Ново село** | 8,25 | 1,43 | 4,5 | 2,32 |
| **Просена** | 20,75 | 5,65 | 11 | 4,10 |
| **Сандрово** | 13,48 | 0,92 | 8,56 | 4 |
| **Семерджиево** | 18,79 | 1,7 | 12,09 | 5 |
| **Тетово** | 10,59 | 1,55 | 6 | 3,04 |
| **Хотанца** | 31,68 | 5,12 | 17,56 | 9 |
| **Червена вода** | 6,34 | 0,65 | 3,75 | 1,94 |
| **Ястребово** | 33,27 | 3,6 | 22,28 | 7,39 |

III. Изложените по-горе обстоятелства дават основание и за увеличаване на размера на годишните такси за 1 бр. деклариран съд за битови отпадъци по реда на чл.16, ал. 1 от Наредба № 16.

Формирането на размера на таксата се определя при прилагането на следните калкулации:

За гр. Русе:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Бургаски контейнер с вместимост 4,2 м3** | | | | | | | | | | | | | | |
| ***ставка за сметосъбиране:*** | | | | |  |  | |  | | | | | | | |
| количество в съд, тона | | | | | | | | 4,2 | | | х | | | 0,24 | | | **1,008** | | | | | | |
| количество в съд, тона/година | | | | | | | | 1,008 | | | х | | | 52 | | | **52,416** | | | | | | |
| разход сметосъбиране, лв./година | | | | | | | | 52,416 | | | х | | | 101,3 | | | **5 309,74** | | | | | | |
| **стойност на сметосъбиране за год., лв.** | | | | | | | |  | | |  | | |  | | | **5 309,74** | | | | | | |
| ***ставка за третиране в инсталация:*** | | | | | | | | | | | | | | | | |  | | | | | | |
| стойност за приемане за предварително третиране за год., лв. | | | | | | | | 52,416 | | | х | | | 49,2 | | | **2 578,87** | | | | | | |
| отделяне на RDF - 19% за год./лв. | | | | | | | | 9,959 | | | х | | | 97,2 | | | **968,02** | | | | | | |
| отделяне на 191210 -28% за год./лв. | | | | | | | | 14,676 | | | х | | | 11,64 | | | **170,83** | | | | | | |
| транспорт на 191212 до РД-Русе, лв., 45% от кол. на вход | | | | | | | | 23,59 | | | х | | | 5,04 | | | **118,88** | | | | | | |
| **стойност на третиране за год., лв.** | | | | | | | |  | | |  | | |  | | | **3 836,60** | | | | | | |
| ***ставка за депо*** | | | | | | | | | | | | | | | | | | | | | | | |
| **стойност за обезвреждане, лв.** | | | | | | | | 23,59 | | | х | | | 18,00 | | | **424,5696** | | | | | | |
| ***обезпечения по чл.60 от ЗУО*** | | | | | | | | | | | | | | | | | | | | | | | |
| **стойност за чл.60 за год., лв.** | | | | | | | | 23,59 | | | х | | | 4,5 | | | **106,1424** | | | | | | |
| **годишна такса** | | | | | | | |  | | |  | | |  | | | **9 677,05** | | | | | | |
|  | | | |  | | | | |  | | |  | | | | | | | |  |
| **Съд за битови отпадъци с вместимост 1,1 м3** | | | | | | |
| ***ставка за сметосъбиране:*** |  |  |  | | | |
| количество в съд, тона | | | | | | | | 1,1 | | | х | | | 0,24 | | | | **0,264** | | | | | |
| количество в съд, тона/година | | | | | | | | 0,264 | | | х | | | 156 | | | | **41,184** | | | | | |
| разход сметосъбиране до 16.07.24 г., лв. | | | | | | | | 41,184 | | | х | | | 101,3 | | | | **4 171,94** | | | | | |
| **стойност на сметосъбиране за год., лв.** | | | | | | | |  | | |  | | |  | | | | **4 171,94** | | | | | |
| ***ставка за третиране в инсталация:*** | | | | | | | | | | | | | | | | | | | | | |
| стойност за приемане за предварително третиране за год., лв. | | | | | | | | 41,18 | | | х | | | 49,2 | | | | **2 026,25** | | | | | |
| отделяне на RDF - 19% за год./лв. | | | | | | | | 7,82 | | | х | | | 97,2 | | | | **760,59** | | | | | |
| отделяне на 191210 -28% за год./лв. | | | | | | | | 11,53 | | | х | | | 11,64 | | | | **134,23** | | | | | |
| транспорт на 191212 до РД-Русе, лв., 45 % от кол. на вход | | | | | | | | 18,53 | | | х | | | 5,04 | | | | **93,41** | | | | | |
| **стойност на третиране за год., лв.** | | | | | | | |  | | |  | | |  | | | | **3 014,47** | | | | | |
| ***ставка за депо*** | | | | | | | | | | | | | | | | | | | | | |
| **стойност за обезвреждане, лв.** | | | | | | | | 18,53 | | | х | | | 18,00 | | | | **333,59** | | | | | |
| ***обезпечения по чл.60 от ЗУО*** | | | | | | | | | | | | | | | | | | | | | |
| **стойност за чл.60 за год., лв.** | | | | | | | | 18,53 | | | х | | | 4,5 | | | | **83,40** | | | | | |
| **годишна такса** | | | | | | | |  | | |  | | |  | | | | **7 603,40** | | | | | |
| **Пластмасова кофа с вместимост 0,24 м3** | | | | | | | | | | | | | | | | | | | | | | | | |
| ***ставка за сметосъбиране:*** | | | | | | | | | | |  | | |  | | | | |  | | | | | |
| количество в съд, тона | | | | | | | | 0,24 | | х | | | 0,24 | | | | | | **0,0576** | | | |
| количество в съд, тона/година | | | | | | | | 0,0576 | | х | | | 104 | | | | | | **5,9904** | | | |
| разход сметосъбиране до 16.07.24 г., лв. | | | | | | | | 5,9904 | | х | | | 101,3 | | | | | | **606,83** | | | |
| **стойност на сметосъбиране за год., лв.** | | | | | | | |  | |  | | |  | | | | | | **606,83** | | | |
| ***ставка за третиране в инсталация:*** | | | | | | | | | | | | | | | | | | | | | | |
| стойност третиране за год., лв. | | | | | | | | 5,99 | | х | | | 49,2 | | | | | | **294,73** | | | |
| отделяне на RDF - 19% за год./лв. | | | | | | | | 1,14 | | х | | | 97,2 | | | | | | **110,63** | | | |
| отделяне на 191210 -28% за год./лв. | | | | | | | | 1,68 | | х | | | 11,64 | | | | | | **19,52** | | | |
| транспорт на 191212 до РД-Русе, лв., 45 % от кол. на вход | | | | | | | | 2,70 | | х | | | 5,04 | | | | | | **13,59** | | | |
| **стойност на третиране за год., лв.** | | | | | | | |  | |  | | |  | | | | | | **438,47** | | | |
| *ставка за депо* | | | | | | | | | | | | | | | | | | | | | | |
| **стойност за обезвреждане, лв.** | | | | | | | | 2,70 | | х | | | 18,00 | | | | | | **48,52** | | | |
| *обезпечения по чл.60 от ЗУО* | | | | | | | | | | | | | | | | | | | | | | |
| **стойност за чл.60 за год., лв.** | | | | | | | | 2,70 | | х | | | 4,5 | | | | | | **12,13** | | | |
| **годишна такса** | | | | | | | |  | |  | | |  | | | | | | 1. **105,95** | | | |

За кв. Средна кула, кв. Долапите, кв Образцов чифлик, с.о. ДЗС, гр. Мартен, с. Николково, с. Червена вода, с. Тетово, с. Ново село, с. Басарбово, с. Семерджиево, с. Сандрово, с. Хотанца, с. Просена, с. Ястребово, с. Бъзън, с. Долно Абланово:

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Калкулация за декларирани съдове по чл.16, ал.1 от Наредба №16 на ОбС-Русе за 2025 г.** | | | | | | | | | | | | | | | | | | | | |
|  |  |  | |  | |  | |  |  |  | |  | |  | |  | |  | |
| **за кварталите и малките населените места:** | | | | | | |  |  |  |  |  | |  | |  | |  | |
| **Контейнер тип "Бобър" с вместимост 1,1 м3** | | | | | | | |  |  | **Пластмасова кофа с вместимост 0,12 м3** | | | | | | | | |
| ***ставка за сметосъбиране:*** | | |  | |  | |  |  |  | ***ставка за сметосъбиране:*** | | | | | | | | |
| количество в съд, тона | 1,1 | х | | 0,24 | | **0,264** | |  |  | количество в съд, тона | | 0,12 | | х | | 0,24 | | **0,0288** | |
| количество за год., тона | 0,264 | х | | 52 | | **13,728** | |  |  | количество за год., тона | | 0,0288 | | х | | 52 | | **1,4976** | |
| разход сметосъбиране за год., лв. | 13,728 | х | | 130 | | **1 784,64** | |  |  | разход сметосъбиране за год., лв. | | 1,4976 | | х | | 117 | | **175,22** | |
| **стойност на сметосъбиране за год., лв.** |  |  | |  | | **1 784,64** | |  |  | **стойност на сметосъбиране за год., лв.** | |  | |  | |  | | **175,22** | |
| ***ставка за третиране в инсталация:*** | | | | | | | |  |  | ***ставка за третиране в инсталация:*** | | | | | | | | |
| **стойност третиране за год., лв.** | 13,728 | х | | 49,2 | | **675,42** | |  |  | **стойност третиране за год., лв.** | | 1,4976 | | х | | 49,2 | | **73,68** | |
| **отделяне на RDF - 19% за год./лв.** | 2,60832 | х | | 97,2 | | **253,53** | |  |  | **отделяне на RDF - 19% за год./лв.** | | 0,28454 | | х | | 97,2 | | **27,66** | |
| **отделяне на 191210 -28% за год./лв.** | 3,84384 | х | | 11,64 | | **44,74** | |  |  | **отделяне на 191210 -28% за год./лв.** | | 0,41933 | | х | | 11,64 | | **4,88** | |
| **транспорт на 191212 до РД-Русе, лв., 45 % от кол. на вход** | 6,1776 | х | | 5,04 | | **31,14** | |  |  | **транспорт на 191212 до РД-Русе, лв., 45 % от кол. на вход** | | 0,67392 | | х | | 5,04 | | **3,40** | |
| **стойност на третиране за год., лв.** |  |  | |  | | **1 004,82** | |  |  | **стойност на третиране за год., лв.** | |  | |  | |  | | **109,62** | |
| ***ставка за депо*** | | | | | | | |  |  | ***ставка за депо*** | | | | | | | | |
| **стойност за обезвреждане, лв.** | 6,1776 | х | | 18,00 | | **111,20** | |  |  | **стойност за обезвреждане, лв.** | | 0,67392 | | х | | 18,00 | | **12,13** | |
| ***обезпечения по чл.60 от ЗУО*** | | | | | | | |  |  | ***обезпечения по чл.60 от ЗУО*** | | | | | | | | |
| **стойност за чл.60 за год., лв.** | 6,1776 | х | | 4,5 | | **27,80** | |  |  | **стойност за чл.60 за год., лв.** | | 0,67392 | | х | | 4,5 | | **3,03** | |
|  |  |  | |  | | **2 928,46** | |  |  |  | |  | |  | |  | | **300,00** | |
|  |  |  | |  | |  | |  |  |  | |  | |  | |  | |  | |

Видно от изложеното себестойността на 1 бр. деклариран съд е, както следва:

1. За град Русе:

* Съд за битови отпадъци тип „Бургаски“ (4,2 м3) – 9 677,00 лв. за бр.
* Съд за битови отпадъци с вместимост 1,1 м3 – 7 603,00 лв. за бр.
* Съд за битови отпадъци с вместимост 0,240 м3 – 1 105,95 лв. за бр.

1. За кв. Средна кула, кв. Долапите, кв Образцов чифлик, с.о. ДЗС, гр. Мартен, с. Николково, с. Червена вода, с. Тетово, с. Ново село, с. Басарбово, с. Семерджиево, с. Сандрово, с. Хотанца, с. Просена, с. Ястребово, с. Бъзън, с. Долно Абланово:

* Съд за битови отпадъци с вместимост 1,1 м3 – 2 928,00 лв. за бр.
* Съд за битови отпадъци с вместимост 0,240 м3 – 300,00 лв. за бр.

Видно от представените калкулации посочените цени се явяват твърде високи, което би направило непосилно заплащането им от лицата, които са ги декларирали. Същевременно следва да се посочи, че срокът за декларирането им е 30-ти ноември на предходната година, поради което увеличаването с такъв висок процент би поставило лицата подали декларация в заварено положение.

В тази връзка предлагам ценообразуващия показател „стойност на третиране за година в лева“ да бъде приспаднат от размера на таксата, като същата бъде определена, както следва:

1. За град Русе:

* Съд за битови отпадъци тип „Бургаски“ (4,2 м3) – 5 840,00 лв. за бр.
* Съд за битови отпадъци с вместимост 1,1 м3 – 4 588,00 лв. за бр.
* Съд за битови отпадъци с вместимост 0,240 м3 – 667,00 лв. за бр.

1. За кв. Средна кула, кв. Долапите, кв Образцов чифлик, с.о. ДЗС, гр. Мартен, с. Николково, с. Червена вода, с. Тетово, с. Ново село, с. Басарбово, с. Семерджиево, с. Сандрово, с. Хотанца, с. Просена, с. Ястребово, с. Бъзън, с. Долно Абланово:

* Съд за битови отпадъци с вместимост 1,1 м3 – 1923,00 лв. за бр.
* Съд за битови отпадъци с вместимост 0,240 м3 – 190,00 лв. за бр.

Предвид изложеното и на основание чл.63, ал.1 от Правилника за организацията и дейността на Общински съвет Русе, неговите комисии и взаимодействието с общинската администрация, предлагам да приемете следното

**Р Е Ш Е Н И Е:**

На основание чл. 21, ал. 1, т. 6, т. 7 и ал. 2 от Закон за местното самоуправление и местната администрация, чл.66, ал. 3, т. 1 от Закон за местните данъци и такси и чл. 14, ал. 1 от Наредба № 16 за определянето и администрирането на местните такси, цени на услуги и права на територията на Община Русе, Общински съвет – Русе **РЕШИ:**

1. **ОДОБРЯВА** План-сметка по чл. 66 от Закона за местните данъци и такси за дейностите по предоставяне на услугите по чл. 62 от ЗМДТ за 2025 г., съгласно Приложение № 1 към настоящото решение.
2. **ОПРЕДЕЛЯ размера на таксата за битови отпадъци за 2025 г., както следва:**

|  |  |  |  |  |  |
| --- | --- | --- | --- | --- | --- |
| **Населено място** | Видове имоти | **Общ промил за 2025 г.** | Промил за "Поддържане на чистотата на териториите за обществено ползване в населените места и селищните образувания в Общината" | Промил "Събиране и транспортиране на битови отпадъци до съоръжения и инсталации за тяхното третиране" | Промил "Третиране на битови отпадъци в съоръжения и инсталации" |
| **(1)** | **(2)** | **(3)** | **(4)** | **(5)** | **(6)** |
| **Русе, вкл. Кварталите и сел. образувания** | жилищни | **2,31** | 1,04 | 0,45 | 0,82 |
| нежилищни | **4,20** | 2,38 | 1,00 | 0,82 |
| **Басарбово** | жилищни | **11,06** | 1,3 | 6,73 | 3,03 |
| нежилищни | **12,65** | 2,39 | 7,08 | 3,18 |
| **Бъзън** | жилищни | **14,81** | 1,29 | 9,33 | 4,19 |
| нежилищни | **13,46** | 2,25 | 7,74 | 3,47 |
| **Долно Абланово** | жилищни | **26,27** | 8,55 | 14,44 | 3,28 |
| нежилищни | **12,65** | 7,35 | 4,64 | 0,66 |
| **Мартен** | жилищни | **7,08** | 0,82 | 4,26 | 2 |
| нежилищни | **10,35** | 1,5 | 6,23 | 2,62 |
| **Николово** | жилищни | **11,44** | 1 | 7,15 | 3,29 |
| нежилищни | **6,90** | 1,46 | 3,73 | 1,71 |
| **Ново село** | жилищни | **8,25** | 1,43 | 4,5 | 2,32 |
| нежилищни | **8,63** | 1,53 | 4,91 | 2,19 |
| **Просена** | жилищни | **20,75** | 5,65 | 11 | 4,10 |
| нежилищни | **13,46** | 5,01 | 5,81 | 2,64 |
| **Сандрово** | жилищни | **13,48** | 0,92 | 8,56 | 4 |
| нежилищни | **13,46** | 2,14 | 7,85 | 3,47 |
| **Семерджиево** | жилищни | **18,79** | 1,7 | 12,09 | 5 |
| нежилищни | **11,96** | 2,57 | 6,65 | 2,74 |
| **Тетово** | жилищни | **10,59** | 1,55 | 6 | 3,04 |
| нежилищни | **11,50** | 2,72 | 6,1 | 2,68 |
| **Хотанца** | жилищни | **31,68** | 5,12 | 17,56 | 9 |
| нежилищни | **13,46** | 4,54 | 6,09 | 2,83 |
| **Червена вода** | жилищни | **6,34** | 0,65 | 3,75 | 1,94 |
| нежилищни | **4,60** | 0,86 | 2,6 | 1,14 |
| **Ястребово** | жилищни | **33,27** | 3,6 | 22,28 | 7,39 |
| нежилищни | **13,46** | 3,19 | 7,09 | 3,18 |
| **Забележка:** *таксата се изчислява на база данъчна оценка за имоти, собственост на физически лица, а за имотите собственост на юридически лица – на база по-високата от отчетната стойност и данъчната оценка.*  **Забележка:** *за имоти, намиращи се извън районите, в които Община Русе е организирала сметосъбиране и сметоизвозване на битови отпадъци, се събира такса в размер изчислен само за дейностите по поддържане на чистотата на териториите за обществено ползване в населените места и селищните образувания в Общината, в промил от данъчната оценка за имотите, съгласно определеният промил в колона 4.* | | | | | |

1. **ОПРЕДЕЛЯ** годишен размер на таксата за 1 брой деклариран съд за битови отпадъци за лицата, подали декларации по чл. 16, ал. 1 от Наредба № 16 за определянето и администрирането на местните такси, цени на услуги и права на територията на Община Русе, както следва:
   1. За град Русе:

* Съд за битови отпадъци тип „Бургаски“ (4,2 м3) – 5 840,00 лв. за бр.
* Съд за битови отпадъци с вместимост 1,1 м3 – 4 588,00 лв. за бр.
* Съд за битови отпадъци с вместимост 0,240 м3 – 667,00 лв. за бр.
  1. За кв. Средна кула, кв. Долапите, кв Образцов чифлик, с.о. ДЗС, гр. Мартен, с. Николково, с. Червена вода, с. Тетово, с. Ново село, с. Басарбово, с. Семерджиево, с. Сандрово, с. Хотанца, с. Просена, с. Ястребово, с. Бъзън, с. Долно Абланово:
* Съд за битови отпадъци с вместимост 1,1 м3 – 1923,00 лв. за бр.
* Съд за битови отпадъци с вместимост 0,240 м3 – 190,00 лв. за бр.

***Приложения:***

1. *План-сметка по чл. 66 от Закона за местните данъци и такси за дейностите по предоставяне на услугите по чл. 62 от ЗМДТ за 2025 г.*
2. *Справка за разходите за дейности по чл. 62 от ЗМДТ за 2025 г.*

**ВНОСИТЕЛ:**

**ПЕНЧО МИЛКОВ**

*Кмет на Община Русе*